Zoila venusta

Zoila venusta zo ur spesad kregin ral eus kornôg ha gwalarn Aostralia er Meurvor Indez. Unan eus ar spesadoù a gaver e genad Zoila e kerentiad an hoc'higed-mor eo, hervez ar Word Register of Marine species WORMSMolluscaBase eds. (2025). MolluscaBase. Zoila venusta (G. B. Sowerby I, 1847). Accessed through: World Register of Marine Species at: https://www.marinespecies.org/aphia.php?p=taxdetails&id=530966 on 2025-02-11 (en).

 Taksonomiezh 
Diskrivet eo bet ar spesad gant G.B. Sowerby I e 1947 ha renket er genad Cypraea d'ar mare-se diblaset goude er genad Zoila. Dont a ra an anv eus ar fed eo bet kavet brav-tre.Lorenz Felix , Cowries A guide to the gastropod family Cypraeidae, volume 1 Biology and systematics, ti-embann Conchbooks, Harxheim, Alamagn, 2017 ISBN 978-3-939767-87-9(en).

Heñvelsterioù a zo hervez an deskriverien evit ar spesad-se daoust d'an anv Zonaria pyrum bezañ implijet an aliesañ.
 Cypraea venusta hervez ar re a renk an holl spesadoù Cypraeidae er spesad nemetañ Cypraea.
 Zoila thatcheri, anv aet da get.

 Bevoniezh 
Kavet e vez Zoila venusta dindan nebeut metroù mor war spouennoù ae mougevioù pe frailhoù etre 5 ha 15 m donder.

 Ment 
Mentoù boutin ar c'hregin a zo etre 67 ha 74 mm hirder, nemet e c'heller kavout hiniennoù korr betek 50 mm gour, pe ramz betek 85 mm.

 Isspesadoù 
Pevar isspesad zo bet deskrivet.
 Zoila venusta venusta  (G. B. Sowerby I, 1847) isspesad tip
 Zoila venusta bakeri (Gatliff, 1916) isspesad ral-tre kavet gant robotoù ROV etre 100 ha 220 m donder.
 Zoila venusta episema Iredale, 1939 isspesad all boutin etre an izel vor betek 50 m donder.
 Zoila venusta morrisoni Lorenz, 2016 isspesad ral-tre kavet gant ravanelloù er mor don etre 90 ha 150 m donder asambles gant spouennoù.

 Notennoù ha daveennoù 

Rummad:Kregin
Rummad:Blotviled
Rummad:Cypraeidae